Komisijas paziņojums Eiropas Attīstības Fonds (EAF) - Novērtējums par saistībām, maksājumiem un iemaksām, kas dalībvalstīm veicamas attiecībā uz 2007. un 2008. finanšu gadu, un paredzamās saistības un maksājumi laika posmam no 2009. līdz 2012. gadam /* COM/2007/0599 galīgā redakcija */





[pic] | EIROPAS KOPIENU KOMISIJA | Briselē, 5.10.2007 COM(2007) 599 galīgā redakcija KOMISIJAS PAZIŅOJUMS EIROPAS ATTĪSTĪBAS FONDS (EAF) Novērtējums par saistībām, maksājumiem un iemaksām, kas dalībvalstīm veicamas attiecībā uz 2007. un 2008. finanšu gadu, un paredzamās saistības un maksājumi laika posmam no 2009. līdz 2012. gadam KOMISIJAS PAZIŅOJUMS EIROPAS ATTĪSTĪBAS FONDS (EAF)Novērtējums par saistībām, maksājumiem un iemaksām, kas dalībvalstīm veicamas attiecībā uz 2007. un 2008. finanšu gadu, unparedzamās saistības un maksājumi laika posmam no 2009. līdz 2012. gadam Ievads Saskaņā ar 9. EAF (Eiropas Attīstības fondam) piemērojamās Finanšu regulas 8. pantu[1] Komisija katru gadu izstrādā šādu paziņojumu Padomei. Paziņojuma mērķis ir sniegt aplēses par paredzamajām saistībām un maksājumiem pašreizējam finanšu gadam (2007.) un nākamajam finanšu gadam (2008.), kā arī noteikt grafiku pieprasījumiem veikt iemaksas, ņemot vērā EIB (Eiropas Investīciju bankas) prognozes. Kā paredzēts iepriekš minētās regulas 8. pantā, dokumentā izklāstītas arī paredzamās saistības un maksājumi katram no nākamajiem četriem gadiem (2009.–2010.). Kopš 9. EAF stāšanās spēkā 2003. gadā dalībvalstis veic tiešas iemaksas EIB attiecībā uz tiem 9. EAF instrumentiem, kuru pārvalda EIB (investīciju mehānisms un procentu likmju subsīdijas), savukārt iemaksas attiecībā uz EIB pārvaldītajiem agrākajiem instrumentiem (riska kapitāls un procentu likmju subsīdijas) turpina pārzināt Komisija. Šajā paziņojumā tādēļ skaidri nodalīti, no vienas puses, EIB maksājumi saskaņā ar 9. EAF un, no otras puses, Komisijas veiktie maksājumi (tostarp attiecībā uz EIB pārvaldītajiem agrākajiem instrumentiem). Saskaņā ar Padomes un Komisijas kopīgo deklarāciju, kas izdarīta, kad tika pieņemta 9. EAF piemērojamā Finanšu regula, šo dokumentu veido galvenokārt tabulas, kuras papildina daži paskaidrojumi, lai atvieglotu datu interpretāciju. Grafiskajā zīmējumā dots vispārīgs pārskats par saistību un maksājumu izmaiņām (Komisijas[2] un EIB dati). Tas skaidri parāda strukturālu maksājumu pieauguma tendenci kopš 2000. gada. [pic] — saistības ― maksājumi 1. Aplēses par saistībām un maksājumiem 2007. un 2008. gadā Komisija un EIB katrai ĀKK[3] un AZT[4] valstij ir atjauninājušas paredzamās 2007. un 2008. finanšu gada saistības un maksājumus. Jo īpaši uzmanība pievērsta aplēsēm par maksājumiem: no vienas puses, lai dalībvalstis varētu rezervēt iespējami precīzākas summas savos valsts budžetos, un, no otras puses, lai nodrošinātu EAF pietiekamu finanšu resursu pieejamību un tādējādi — izvairītos no likviditātes problēmām. Šā dokumenta 1. un 2. pielikumā sniegtas jaunas aplēses par saistībām un maksājumiem 2007. un 2008. gadā, un attiecīgie skaitļi ir salīdzināti ar datiem 2007. gada jūnija paziņojumā. 2007. gadam noteiktais saistību apjoms (3 450 miljoni euro) apstiprina Komisijas vēlmi pilnībā izlietot visus līdzekļus, kas ir pieejami no 9. EAF (tostarp atlikumus no iepriekšējiem EAF). Komisijai un EIB ir ārkārtīgi grūti prognozēt kādu summu attiecībā uz 2008. gadu. Faktiski saistību apjoms būs atkarīgs no tā, kad spēkā stāsies 10. EAF. Tālab Komisija un EIB šajā dokumentā attiecīgo summu nav norādījušas. Šā dokumenta 1. pielikuma pēdējā rindkopā ir nedaudz papildu informācijas. Attiecībā uz maksājumiem 2007. gadā Komisija ir nedaudz koriģējusi savas aplēses uz leju. Tas jo īpaši bijis nepieciešams, ņemot vērā stāvokli Kongo Demokrātiskajā Republikā, kuras rezultātā tā ir novēlojusi otro maksājuma daļu 100 miljonu euro apjomā, kas piešķirts saskaņā ar maksājumu iniciatīvu, kura paredzēta lielu parādu apgrūtinātām nabadzīgām valstīm (tā dēvētā HIPC iniciatīva). Vēl tas bijis nepieciešams tālab, ka ir veikta citu mazāk steidzamu maksājumu pārnese, tā maksimāli samazinot 2007. gada iemaksu trešo maksājuma daļu. Tāpat kā attiecībā uz saistībām arī attiecībā uz 2008. gadu Komisija un EIB pašlaik vēl nav iekļāvušas skaitļus par 10. EAF (skatīt piezīmi šā dokumenta 2. pielikuma beigās). Saskaņā ar 8. pantu Finanšu regulā, ko piemēro 9. EAF, aplēses tiks pārskatītas 2008. gada jūnija paziņojumā. 2. Pieprasījumi veikt iemaksas 2007. un 2008. gadam Šā paziņojuma 3. pielikumā iekļauts pārskats par finanšu stāvokli divos attiecīgajos gados un atspoguļotas dalībvalstīm veicamo iemaksu summas gadā EAF finansēšanai. Jāatgādina, ka diviem pasākumu veidiem nav vajadzīgi jauni dalībvalstu finanšu resursi. Ar tiem saistītie maksājumi nav iekļauti tabulā pielikumā. Runa ir par šādiem pasākumiem: Stabex instruments, kam dalībvalstis jau ir iemaksājušas visus vajadzīgos līdzekļus, un pasākumi saistībā ar Miera programmu, kurus finansē no dalībvalstu brīvprātīgām iemaksām. Attiecībā uz 2007. gadu Komisija ierosina Padomei pieņemt lēmumu par trešo maksājuma daļu 325 miljonu euro apjomā. Tādējādi par 135 miljoniem tiktu pārsniegts gada apjoms, par ko Padome pieņēma lēmumu 2006. gada decembrī (pretstatā pārsniegumam 295 miljonu euro apjomā, kā tika ziņots pavasarī). Attiecībā uz EIB pārvaldīto investīciju mehānismu, pateicoties ievērojamiem ieņēmumiem no atkalieplūdes („reflux”), kā arī tam, ka tika pārskatīta pārvaldības vienošanās starp EIB un Komisiju, kā rezultātā no 2007. gada septembra iespējama atkalieplūdušo līdzekļu izmantošana, iemaksām EIB pārvaldītajā investīciju mehānismā 2007. gadā būtu jāspēj iekļauties robežās, kas noteiktas Padomes 2006. gada decembrī pieņemtajā lēmumā. Attiecībā uz 2008. gadu Komisijai un EIB iesniegtajā informācijā par maksājuma daļām vēl nav ņemtas vērā 10. EAF vajadzības . Līdzīgi kā minēts attiecībā uz saistībām un maksājumiem, visas aplēses var izrādīties kļūdainas. Turklāt stāšanās spēkā 2008. gada sākumā neradīs nozīmīgas papildu vajadzības attiecībā uz 2008. gada pirmo maksājuma daļu, kas arī ir vienīgā, par kuru jāpieņem lēmums turpmāko mēnešu laikā. Tikai otrā un trešā maksājuma daļa varētu būt jāpalielina, lai ņemtu vērā 10. EAF ietekmi (skatīt piezīmi 3. pielikuma beigās). Komisija gribētu uzsvērt arī šādus aspektus: ja ar Padomes pieņemto lēmumu attiecībā uz trešo maksājuma daļu 2007. gadā tiks noteikts, ka summa ir zemāka nekā pieprasītie 325 miljoni euro, tad atbilstoši būtu jāpaaugstina pirmā maksājuma daļa 2008. gadā. Ja tomēr šāds lēmums netiks pieņemts, EAF būs jārisina jautājums attiecībā uz maksājumu pārtraukšanu 2008. gada jūnijā/ jūlijā, pirms dalībvalstis iemaksā otro maksājuma daļu. Kā paredzēts Finanšu regulā, ko piemēro 9. EAF, Komisija un EIB veiks jaunas aplēses par otro un trešo iemaksu pēc paziņojumu publiskošanas 2008. gada jūnijā un oktobrī. 3. Nākotne (2009. – 2001. gads) Ir jāatgādina, ka vidēja termiņa prognozēs ir augsta kļūdu iespējamība. Turpmāk norādītie skaitļi jāinterpretē ar lielu piesardzību. Paredzamās saistības un maksājumi EAF (*) Laikā no 2009. gada līdz 2012. gadam (miljonos euro) 2009. | 2010. | 2011. | 2012. | Saistības | Komisija | 3750 | 3750 | 3750 | 3750 | EIB | 500 | 530 | 600 | 650 | Kopā | 4250 | 4280 | 4350 | 4400 | Maksājumi | Komisija | 3075 | 3325 | 3450 | 3500 | EIB | 430 | 470 | 500 | 510 | Kopā | 3505 | 3795 | 3950 | 4010 | * : tostarp 10. EAF 1. pielikums. Aplēses par saistībām un maksājumiem 2007. un 2008. gadā ( miljonos euro ) 2007. | 2008. | 2007. gada jūnija paziņojums | Pārskatīšana | 2007. gada jūnija paziņojums | Pārskatīšana | Reģioni | Āfrikas austrumu reģions | 703 | 663 | Āfrikas rietumu reģions | 770 | 813 | Āfrikas centrālais reģions | 293 | 324 | Karību jūras reģions | 239 | 273 | Klusā okeāna reģions | 150 | 173 | Dienvidāfrika | 351 | 310 | Rezervētie ieņēmumi pārskata beigās | 400 | 209 | Starpsumma | 2.906 | 2.765 | Citi | Miera programma | 45 | 117 | Ūdenssaimniecības mehānisms | 172 | 222 | Parāda samazināšana (HIPC iniciatīva) | 0 | 0 | Citi | 327 | 346 | Kopā Komisija | 3.450 | 3.450 | pm | pm | Investīciju mehānisms | 350 | 350 | 140 | 140 | Procentu subsīdijas | 77 | 50 | 0 | 0 | Kopā EIB instrumenti 9. EAF | 427 | 400 | pm | 140 | KOPĀ | 3.877 | 3.850 | pm | pm | SVARĪGA PIEZĪME: pagaidām summas, kas norādītas 2008. gadam, neietver līdzekļus 10. EAF. Kad būs zināms 10. EAF spēkā stāšanās datums, Komisija un EIB iesniegts attiecīgās aplēses. Informatīvā nolūkā Komisija var norādīt, ka, pamatojoties uz pašreizējām aplēsēm, līdz ar 2008. gada 1. janvāri saistību apjoms varētu būt 2900 miljonu euro Komisijai un papildu 360 miljoni euro EIB. Lai varētu izdarīt pareizus salīdzinājumus ar aplēsēm, kas veiktas 2007. gada jūnijā, norādītajos skaitļos neietilpst 10. EAF. | 2. pielikums. Aplēses par maksājumiem 2007. un 2008. gadā ( miljonos euro ) [pic] 3. pielikums. Aplēses par finanšu stāvokli 2007. un 2008. gadā (izņemot Stabex instrumentu un Miera programmu, kuru finansē no brīvprātīgi veiktām iemaksām (*) ( miljonos euro ) [pic] 4. pielikums. Iemaksas EAF 2007. gadam sadalījumā pa dalībvalstīm (euro) [pic] 5. pielikums. Iemaksas EAF 2008. gadam sadalījumā pa dalībvalstīm (euro) [pic] [1] OV L 83, 1.4.2003., 1. lpp. [2] Visas saistību un maksājumu summas, kas minētas šajā paziņojumā, Komisijai ir „bruto” vērtībā, proti, neņemot vērā attiecīgi saistību atcelšanu un summu atgūšanu. [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas.